কামরুজ্জামান হারুণ, মতলব  উত্তর (চাঁদপুর) ঃ  চাঁদপুরের মতলব উত্তর উপজেলার ওটারচর উচ্চ বিদ্যালয় সংলগ্ন খালে গতকাল বুধবার ইউপি নির্বাচনের দায়িত্ব পালন করতে যাওয়ার পথে আনসার ভিডিপির বাস নিয়ন্ত্রণ হারিয়ে খাঁদে পড়ে যায়। এতে আহত হয় ৪০ জন। ওই বাসে ৬০ জন যাত্রী ছিল। প্রত্যদর্শী ও আনসার ভিডিপি সূত্রে জানা গেছে, গতকাল এখলাছপুর থেকে আনারস ভিডিপির সদস্যদের নিয়ে একটি বাস উপজেলার দিকে রওনা হয়। পথমধ্যে এ দূর্ঘটনাটি ঘটে। বাসটি খাঁদে পড়ে গেলে পার্শ্ববর্তী ওটারচর, কাশিমনগর ও বৈদ্যনাথপুর গ্রামের লোকজন এসে বাসের গ্লাস ভেঙ্গে যাত্রীদেরকে উদ্ধার  করে। ফলে অনেকে গুরুতর আহত হয়। আহতদের স্থানীয় মতলব উত্তর উপজেলা স্বাস্থ্য কমপ্লেঙ্ েচিকিৎসা দেওয়া হয়। আহতরা হলেন, পারভীন (২৫), আরিফা (২৫), মাজেদা খাতুন (৪৫), শিল্পি (২৫), মাহফুজা (২৫), আনোয়ারা (৩৫), মালা বেগম (৩৫), মাহমুদা (৭০), আরেফা (৪০), মিনাজ (৩০), হালিম (৫৫), আইয়ুব আলী (৬০), রাশিদা (৩০), মাকসুদা (৬০), নিলুফা (৫৫), মজিবুর (৪৫), মঈনুদ্দিন (৪৫), আকলিমা (২৫), লাকী (২৫), আয়শা (২৮), মাকসুদা (৪০), ফাতেমা (৫০), নামজা (২৫), ফাতেমা (২৬), আল আমিন (২১), ইয়াছমিন (২৮), আকলিমা (৪০), লক্ষ্মীরাণী (৪০), তোফাজ্জল (১৭),  আমিনুল (২১), তাসলিমা (২৫), জাহিদুল (১৮), লুৎফা (৪০), জীবন (৪০), জাহেদা (৪০), হালিমা (৪০), মোর্শেদা (৪০), রুণা (২৫)। আহতদের কেহ মাথায়, হাতে, পেটেসহ শরীরের বিভিন্ন অংশে জখম হয়।    উপজেলা নির্বাহী কর্মকর্তা আবু আলী মোঃ সাজ্জাদ হোসেন খবর পেয়ে মতলব উত্তর উপজেলা স্বাস্থ্য কমপ্লেঙ্ েআহত হয়ে ভর্তিকৃত আনসার ভিডিপির সদস্যদের দেখতে যান।  উপজেলা সহকারী আনসার অফিসার হাজেরা আক্তার অভিযোগ করেন, হাসপাতাল থেকে আমাদের কোন ওষধ সরবরাহ করা হয়নি। তাই আমরা বাইরের থেকে ওষধ কিনেছি।  উপজেলা স্বাস্থ্য পরিবার ও  পরিকল্পনা কর্মকর্তা ডাঃ শাহ জামাল জানান, হাসপাতালে পর্যাপ্ত ওষধ নেই। তাই রোগীদের চাহিদামতো সব ওষধ সরবরাহ করা যায় না।